CELEX: 62020CN0127
Language: hu
Date: 2020-03-05 00:00:00
Title: C-127/20. sz. ügy: A Sąd Rejonowy w Gliwicach (Lengyelország) által 2020. március 5-én benyújtott előzetes döntéshozatal iránti kérelem – D. Spółka Akcyjna kontra W. Zrt

22.6.2020   
            
            
               HU
            
            
               Az Európai Unió Hivatalos Lapja
            
            
               C 209/10
            
         
      A Sąd Rejonowy w Gliwicach (Lengyelország) által 2020. március 5-én benyújtott előzetes döntéshozatal iránti kérelem – D. Spółka Akcyjna kontra W. Zrt
      (C-127/20. sz. ügy)
      (2020/C 209/16)
      Az eljárás nyelve: lengyel
      
         A kérdést előterjesztő bíróság
      
      Sąd Rejonowy w Gliwicach
      
         Az alapeljárás felei
      
      
         Felperes: D. Spółka Akcyjna
      
         Alperes: W. Zrt
      
         Az előzetes döntéshozatalra előterjesztett kérdés
      
      Úgy kell-e értelmezni a visszautasított beszállás és légi járatok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet (1) 5. cikkének (3) bekezdését, hogy a légi fuvarozónak, amelynek légi járműve egy madárral ütközött, az általa elvégzendő észszerű intézkedések keretében már a légi járatok rotációs rendszerben történő tervezésének szakaszában előre meg kell határoznia a megkövetelt biztonsági ellenőrzés elvégzéséhez elegendő időráhagyást?
      Nemleges válasz esetén:
      Úgy kell-e értelmezni a visszautasított beszállás és légi járatok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet 5. cikkének (3) bekezdését, hogy a légi fuvarozónak, amelynek légi járműve madárral ütközött, az általa elvégzendő észszerű intézkedések keretében kötelessége a szolgálati beosztási jegyzéket vagy a személyzet beosztását oly módon kialakítani, hogy a személyzet, a légi járművek üzemben tartásához kapcsolódó műszaki követelményeknek és igazgatási eljárások rögzítéséről szóló, 2012. október 5-i 965/2012/EU bizottsági rendelet (2) III. mellékletében meghatározott repülési és szolgálati időkorlátoktól és pihenőidő-előírásoktól függetlenül a megkövetelt biztonsági ellenőrzés elvégzését követően azonnal megkezdhesse a repülési szolgálatot?
      
         (1)  HL 2004. L 46., 1. o.; magyar nyelvű különkiadás 7. fejezet, 8. kötet, 10. o.; helyesbítés: L 2019. L 119., 202. o.
      
      
         (2)  HL 2012. 296., 1. o.; helyesbítés: HL 2013. L 145., 37. o.